A Tanács 1909/86/EGK rendelete

(1986. június 16.)

az Amerikai Egyesült Államokból származó egyes termékek behozatalára vonatkozó felügyelet bevezetéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az Amerikai Egyesült Államok korlátozásokat vezetett be a Közösségből származó egyes termékek behozatalára;

mivel ezek az intézkedések károkat okozhatnak az érintett közösségi termelőknek;

mivel a Közösség érdekeinek védelme miatt szükség van arra, hogy a Közösség bevezesse az Amerikai Egyesült Államokból származó egyes termékek behozatalának felügyeletét;

mivel szükséges előírni, hogy a tagállamok a ténylegesen végzett behozatalok tekintetében gyors tájékoztatást nyújtsanak a Bizottságnak,

ELFOGADTA EZT A RENDELETET:

1. cikk

A mellékletben felsorolt és az Amerikai Egyesült Államokból származó termékek Közösség területére történő behozatala visszamenőleges közösségi felügyelet alá kerül a behozatali nyilatkozatok vagy bármely, azokkal egyenértékű behozatali okmány alapján, amelyre ennek a rendeletnek a hatályba lépése előtt szükség volt.

2. cikk

(1) Minden hónap első 10 napján belül a tagállamok a NIMEXE nómenklatúra szerinti bontásban tájékoztatják a Bizottságot a mellékletben felsorolt egyes, az Amerikai Egyesült Államokból származó, az előző hónapot közvetlenül megelőző hónap során ténylegesen behozott termékek mennyiségére és statisztikai értékére vonatkozó részletes adatokról.

(2) Az első tájékoztatást, amely a májusban végzett behozatalokra vonatkozó információt tartalmazza, legkésőbb 1986. július 10-ig kell megadni.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1986. június 16-án.

a Tanács részéről

az elnök

H. Van Den Broek

--------------------------------------------------

MELLÉKLET

KVT vámtarifaszám | Árumegnevezés |

02.01 | A 01.01, 01.02, 01.03 és 01.04 vámtarifa számhoz tartozó állatok étkezési célra alkalmas húsa, vágási melléktermékei és belsőségei, frissen, hűtve vagy fagyasztva: A.HúsI.lóé, szamáré, öszvéré és szamáröszvéréB.Vágási melléktermékek és belsőségek:II.Más:b)szarvasmarhaféléké:2.Más |

04.06 | Természetes méz |

06.04 | Díszítés vagy csokorkészítés céljára szolgáló lombozat, ág és más növényi rész, virág vagy bimbó nélkül és fű, moha, zuzmó, mindezek frissen, szárítva, festve, fehérítve, impregnálva vagy más módon kikészítve: B.Más:I.Frissen |

08.12 | A 08.01, 08.02, 08.03, 08.04 és 08.05. vámtarifaszámok alá tartozókon kívüli gyümölcs, szárítva |

12.01 | Olajos magvak és olajtartalmú gyümölcsök, egészben vagy törve: ex B.Más:napraforgómag |

15.02 | Szarvasmarha, birka- vagy kecskefaggyú, kiolvasztatlan; az említett faggyúkból nyert kiolvasztott vagy oldószerrel kivont faggyúk (beleértve az "első levet" is): B.MásI.Nem kiolvasztott szarvasmarha t faggyú; az említett faggyúkból nyert kiolvasztott vagy oldószerrel kivont faggyúk (beleértve az "első levet" is) |

20.07 | Gyümölcslevek (beleértve a szőlőmustot is) és zöldséglevek, cukor hozzáadásával is, nem erjesztve, alkohol hozzáadása nélkül: B.Sűrűsége 20oC hőmérsékleten mérve legfeljebb 1,33 g/cm3II.Más:a)100 kg nettó tömegre jutó értéke meghaladja a 30 ECU-t:1.Narancslé2.Grapefruitlé4.Ananászlé:bb)Másb)100 kg nettó tömegre jutó értéke legfeljebb 30 ECU:1.Narancslé:bb)Más2.Grapefruitlé:bb)Más |

21.07 | Máshol nem említett élelmiszerkészítmények: A.Gabona, szem vagy pehely formájában, előfőzve vagy másként elkészítve:I.KukoricaG.Más:I.Tejzsírokat nem, vagy az ilyen zsírokból 1,5 tömegszázaléknál kevesebbet tartalmazó:a)Kevesebb, mint 5 tömegszázalék szacharózt tartalmazó (beleértve a szacharózként kifejezett invertcukrot is)1.Kevesebb, mint 5 tömegszázalék keményítőt tartalmazó |

22.03 | Malátából készült sör |

22.05 | Friss szőlőből készült bor; szőlőmust alkohol hozzáadásával lefojtva |

--------------------------------------------------